**УТВЪРДИЛ,**

**ПРЕДСЕДАТЕЛ НА УС НА ДФ”ЗЕМЕДЕЛИЕ”**

**МИНИСТЪР НА ЗЕМЕДЕЛИЕТО: (П)**

**(Д-Р ИВАН ИВАНОВ)**

***(Дата на утвърждаване: 31.05.2022 г.)***

**УКАЗАНИЯ ЗА ПРИЛАГАНЕ НА СХЕМА НА ДЪРЖАВНА ПОМОЩ**

**за създаване и поддържане на родословна книга и за определяне продуктивността и генетичните качества на животните за 2022 г.**

**І. ОБЩИ УСЛОВИЯ**

**1. Правно основание, цел, срок и бюджет на помощта**

1.1. Чл. 27, параграф 1, букви „а” и „б” и параграф 3 от Регламент № 702/2014 на Комисията от 25 юни 2014 година относно деклариране на някои категории помощи в секторите на селското и горското стопанство и в селските райони за съвместими с вътрешния пазар в приложение на членове 107 и 108 от Договора за функционирането на Европейския съюз и за отмяна на Регламент (ЕС) № 1857/2006 на Комисията и при спазване на разпоредбите на Регламент (ЕС) № 702/2014, изменен с Регламент (ЕС) 2020/2008 на Комисията от 8 декември 2020 година за изменение на регламенти (ЕС) № 702/2014, (ЕС) № 717/2014 и (ЕС) № 1388/2014 по отношение на периода на прилагането им и други съответни адаптации.

1.2. Чл. 11 ал.2 т.1 и Чл. 12 ал. 1 т. 5 и ал. 2 т. 1. буква “а” от Закона за подпомагане на земеделските производители.

1.3. Решение на Управителния съвет на ДФ „Земеделие” *(Протокол № 191 от 13.04.2022 г.).*

**2. Цел на помощта**

Помощта е насочена към малки и средни предприятия - животновъди (регистрирани земеделски стопани).

Целта на помощта е подпомагане на селекционните дейности в животновъдния сектор чрез предоставяне на субсидирани услуги (за създаване и поддържане на родословна книга и за определяне продуктивността и генетичните качества на животните) от одобрени организации, (развъдни организации по реда на чл. 29 от Закона за животновъдството и Изпълнителна агенция по селекция и репродукция в животновъдството (ИАСРЖ), в случаите в които няма одобрена развъдна организация (РО) за определена порода).

Бенефициери по помощта не могат да бъдат предприятия в затруднение по смисъла на чл. 2 §14 от Регламент (ЕС) № 702/2014.

**3. Срок и дата на въвеждане на схемата –** от датата на разписката за получаване с идентификационен номер на помощта от Европейската комисия, съгласно чл. 9, параграф 1 от Регламент (ЕС) № 702/2014 до 31.12.2022 г. (съгласно Регламент (ЕС) 2020/2008 за изменение на регламенти (ЕС) № 702/2014).

**4.** Размерът на помощта и относителният дял на подпомагане за всяка година се определят с решение на Управителния съвет на ДФ „Земеделие” в рамките на максималния бюджет.

Максималният бюджет на помощта за 2022 г. е  **7 500 000 лв.**

**5. Максимален интензитет по помощта**

**а)** до 100 % от административните разходи по създаване и поддържане на родословна книга;

б) до 70 % от разходите по изпитвания, извършвани от трети лица или от името на трети лица, за определяне на генетичните качества или продуктивността на животните;

**6.** Средствата за помощта се предоставят на траншове както следва:

**а)** за първи транш – 40 % от изчисления размер на държавната помощ при прилагане на ставките по т. 7 от Раздел I на указанията за всяка конкретна дейност и вид животно, респ. пчелно семейство

**б)** за втори транш – остатъкът от утвърдения бюджет по т. 4.

**6.1.** Средствата за първи транш, които трябва да бъдат изплатени на Развъдната организация/ИАСРЖ се подават служебно на ДФ „Земеделие” от ИАСРЖ и са изчислени на база подадената справка за животните, с които ще се извършват съответните дейности по т. 7.1 и 7.2 от развъдната организация/ИАСРЖ, след извършена проверка за технически грешки и несъответствия.

**6.2.** Средствата запърви транш се изплащат след представяне в ИАСРЖ на отчет за дейността и финансов отчет за дейностите по схемата за 2021 г., с изключение на РО, кандидатстващи за първи път по тази схема. За целта ИАСРЖ представя на ДФ „Земеделие“ служебно информацията за развъдните организации, подали отчет за извършената дейност и финансов отчет по схемата за 2021 г.

**6.3.** Средствата за извършване на ДНК анализи по т. 7.1. се предоставят с първи транш в размер на 100%.

**6.4.** Средствата за втори транш се изплащат на Развъдната организация/ИАСРЖ след представяне на документите по Раздел І, т.11.2. от настоящите указания и след проверка от ИАСРЖ/Министерство на земеделието (МЗм) на извършените дейности от развъдните организации/ИАСРЖ и представените финансови отчети за 2021 г.

**7.** Помощта се предоставя на брой животно по видове, респ. пчелно семейство, за една календарна година, както следва:

**7.1. *За създаване и поддържане на електронна родословна книга (разработена със специализиран софтуер), както следва:***

**Говедовъдство и биволовъдство**

|  |  |  |
| --- | --- | --- |
| **1.** | Поддържане на актуален опис; вписване на приплодите; регистриране на отпадането и причините за него; регистриране на произхода, вписване на данните от развъдните мероприятия (контрол на продуктивните качества, бонитировка и други), според развъдната програма | 4,11 лв. |
| **2.** | Издаване на зоотехнически сертификат на ремонтни животни, вписани в регистрите /ремонтните книги/ на РО | 1.00 лв. |
| **3.** | Извършване на ДНК анализ за проверка на произход в говедовъдството на:   * всички мъжки разплодници, включени в случните планове за 2021 г. и 2022 г.; * до 5 % от вписаните в главен раздел на родословната книга женски животни навършили 24 месеца, включени за подпомагане за първи път и родени в Р. България. | 62,00 лв. |

**Овцевъдство и козевъдство**

|  |  |  |
| --- | --- | --- |
| **1.** | Поддържане на актуален опис; вписване на приплодите; регистриране на отпадането и причините за него; регистриране на произхода, вписване на данните от развъдните мероприятия (контрол на продуктивните качества, бонитировка и други), според развъдната програма | 2.75 лв. |
| **2.** | Издаване на зоотехнически сертификат на ремонтни животни, вписани в регистрите /ремонтните книги/ на РО | 1.00 лв. |
| **3.** | Извършване на ДНК анализ за проверка на произход на:   * всички мъжки агнета/пръчлета от комерсиални породи, подадени от РО в депа/животновъден обект; * до 25 % от мъжките агнета/пръчлета от автохтонни породи подадени от РО в депа/животновъден обект; * кочове/пръчове, бащи на мъжки агнета/пръчлета от комерсиални и автохтонни породи, подадени от РО в депа/животновъден обект. | 62,00 лв. |

**Свиневъдство**

|  |  |  |
| --- | --- | --- |
| **1.** | Поддържане на актуален опис; вписване на приплодите; регистриране на отпадането и причините за него; регистриране на произхода, вписване на данните от развъдните мероприятия (контрол на продуктивните качества, бонитировка и други) според развъдната програма | 3,50 лв. |

**Птицевъдство**

|  |  |  |
| --- | --- | --- |
| **1.** | Поддържане на актуален опис на птиците; регистриране на произхода, вписване на данните от развъдните мероприятия (селекционните критерий за съкратена и пълна контрола, преценка на развъдната стойност и други), според развъдната програма за всеки вид, порода, линия и хибрид. |  |
|  | * за комерсиални линии и породи | 0,036 лв. |
|  | * за националните породи, застрашени от изчезване | 2,70 лв. |

**Коневъдство**

|  |  |  |
| --- | --- | --- |
| **1.** | Поддържане на актуален опис; вписване на приплодите; регистриране на отпадането и причините за него; регистриране на произхода, вписване на данните от развъдните мероприятия (определяне на работоспособността, бонитировка и други), според развъдната програма |  |
|  | * Български породи коне | 36.00 лв. |
|  | * Интродуцирани породи коне | 26.00 лв. |
|  | * Автохтонни породи коне | 19.00 лв. |

**Пчеларство**

|  |  |  |
| --- | --- | --- |
| **1.** | Поддържане на актуален опис на пчелните семейства; поддържане на родословна книга с вписване на данните от развъдните мероприятия, според развъдната програма | 1,93 лв. |

**Зайцевъдство**

|  |  |  |
| --- | --- | --- |
| **1.** | Поддържане на актуален опис; вписване на приплодите; регистриране на отпадането на животните и причините за него; регистриране на произхода, вписване на данните от развъдните мероприятия (контрол на продуктивните качества, бонитировка и други), според развъдната програма | 4,00 лв. |

**Кинология**

|  |  |  |
| --- | --- | --- |
| **1.** | Поддържане на актуален опис; вписване на приплодите; регистриране на отпадането и причините за него; регистриране на произхода, вписване на данните от развъдните мероприятия (според развъдната програма) | 3,50 лв. |
| **2.** | Извършване на ДНК анализ за проверка на произход на:   * до 40 броя от допуснатите за разплод неродствени мъжки кучета, отговарящи на изискванията към стандарта на породата определени в Развъдната програма * до 60 броя от допуснатите за разплод женски кучета, отговарящи на изискванията към стандарта на породата определени в Развъдната програма | 100,00 лв. |

**Посочените стойности представляват 100 % от разходите по т. 7.1.**

**В случай, че се налага редукция на средствата, същата не се отнася за направените разходи по т. 7.1 за извършване на ДНК анализи, като те се финансират на 100 % по Схемата.**

**ДНК анализите се извършват в лабораторията за генетични анализи в животновъдството към ИАСРЖ.**

**7.2. *За определяне продуктивността и генетичните качества на животните*, както следва:**

**Говедовъдство и биволовъдство**

|  |  |  |  |  |  |  |
| --- | --- | --- | --- | --- | --- | --- |
| 1. | Контрол на млечната продуктивност, за животно годишно, при среден размер на фермите контролирани от развъдната организация/ИАСРЖ, както следва: | | | | | |
| Среден размер на фермата контролира-на от развъдната организация/ИАСРЖ | **Вид контрола** | | | | |
| А4  (до 30% от популацията) | А4Т | А8 | А8Т | |
| ДО 30 | 33,98лв. | 21,02 лв. | 17,30 лв. | 10,77лв. | |
| 31 – 60 | 30,72лв. | 17,76 лв. | 15,67 лв. | 9,14 лв. | |
| 61 – 90 | 27,55 лв. | 16,02 лв. | 14,09 лв. | 8,27 лв. | |
| 91 - 120 | 26,13 лв. | 15,31 лв. | 13,37 лв. | 7,91 лв. | |
| 121-150 | 25,36 лв. | 15,00 лв. | 13,00 лв. | 7,76 лв. | |
| 2. | Контрол на репродуктивната способност | | | | | 0,75 лв. |
| 3. | Тестиране на висококласни бици, чрез преценка на мъжките приплоди (до 8% от контролираната популация годишно при млечни и комбинирани породи) | | | | | 50,00 лв. |
| 4. | Линейна оценка за крави от комбинираните и специализираните породи за мляко (до 10 % от контролираната популация годишно) | | | | | 5,00 лв. |
| 5. | Контрол на месодайната продуктивност по признаците, включени в селекционната програма за породата (до 30% от контролираната популацията за специализираните месодайни породи и до 10% за комбинираните породи) | | | | | 25,00 лв. |
| 6. | Оценка по морфологични белези при автохтонните породи, растежа и развитието, преживяемостта и други признаци, според развъдната програма на породата. | | | | | 15,00 лв. |
| 7. | Бонитировка | | | | | 4,00 лв. |
| 8. | Тестиране на млади разплодни животни (до 0,5% от контролираната популацията за специализираните месодайни породи, до 0,3% от контролираната част на популацията при автохтонните породи говеда и до 0,3% от контролираната популация на биволите) | | | | | 1000 лв. |

В таблицата означенията на видовете контроли на млечната продуктивност са утвърдени от IСAR (Международния комитет за контрол на животните) съгласно европейските регламенти.

Буква А означава, че контролът се извършва от развъдната организация/ИАСРЖ.

Цифра 4 показва, че се правят 11 контроли в годината.

Цифра 8 означава, че се правят 6 контроли.

АТ означава, че контролите се правят само сутрин или само вечер.

В случай, че РО кандидатства по т.3 представя в ИАСРЖ копие от зоотехнически сертификат и ДНК карта издадени от съответната РО, одобрена извън територията на Република България

**Овцевъдство**

|  |  |  |
| --- | --- | --- |
| 1. | Контрол на млечната продуктивност по метод АС, за млечните породи, (за контролирана овца- майка I и II лактация до 10% от размера на контролираната популация ). Контрол на млечната продуктивност по метод АС, за млечните породи, (за контролирана овца- майка I и II лактация) в кочопроизводните стада. | 6,76 лв. |
| 2. | Контрол на месодайна продуктивност, за контролирано разплодно животно (на контролирана овца – майка I и II лактация, до 10% от размера на контролираната популация), по признаците, определени в развъдната програма. Контрол на месодайната продуктивност (за контролирана овца- майка I и II лактация) в кочопроизводните стада. | 6,80 лв. |
| 3. | Контрол на вълнодайната продуктивност, за тънкорунните и полутънкорунните породи (за разплодни кочлета и дзвизки до 10% от размера на контролираната популация на овцете – майки на I и II лактация), по признаците, определени в развъдната програма. Контрол на вълнодайната продуктивност, за тънкорунните и полутънкорунните породи в кочопроизводните стада на овцете – майки на I и II лактация) | 9,05 лв. |
| 4. | Оценка по морфологични белези при автохтонните породи (до 30% от контролираната популация годишно) | 4,15 лв. |
| 5. | Контрол на плодовитостта | 0,50 лв. |
| 6. | Тестиране на висококласни кочове, чрез преценка на приплодите им (до 5% от контролираната популация годишно при комерсиалните породи) | 8,00 лв. |
| 7. | Тестиране на млади мъжки животни по собствена продуктивност, постъпили в депата на 100 дневна възраст, с престой 210 дни. Всяка развъдна организация отглежда животните в едно депо: |  |
| * за РО с животни под 10 000 бр. овце-майки – до 0,4% от контролираната популация | 650 лв. |
| * за РО с животни над 10 000 бр. овце-майки – до 0,2% от контролираната популация | 800 лв. |
| 8. | Бонитировка на животни на възраст до 3,5 навършени години | 1,04 лв. |

В случай, че РО кандидатства по т.7 представя в ИАСРЖ копие от зоотехнически сертификат, издадени от съответната РО, одобрена извън територията на Република България

**Козевъдство**

|  |  |  |
| --- | --- | --- |
| 1. | Контрол на млечната продуктивност: |  |
|  | * метод А5 (до 15 % от контролираната популация) | 15,40 лв. |
|  | * метод АТ5 (до 35 % от контролираната популация) | 8,90 лв. |
| 2. | Оценка по морфологични белези: |  |
|  | * екстериорни измервания за комерсиалните породи, до 20 % от контролираната популация годишно | 2,40 лв. |
|  | * за автохтонните породи, до 30% от контролираната популация годишно | 5,15лв. |
| 3. | Контрол на плодовитостта | 0,50 лв. |
| 4. | Тестиране на висококласни пръчове, чрез преценка на приплодите им (до 10 % от контролираната популация годишно при млечни породи). | 8,00 лв. |
| 5. | Тестиране на млади мъжки животни по собствена продуктивност, постъпили в депата на 100 дневна възраст, с престой 210 дни. : |  |
| * за РО с животни под 10 000 бр. кози-майки – до 0,4% от контролираната популация | 650 лв. |
| * за РО с животни над 10 000 бр. кози-майки – до 0,2% от контролираната популация | 800 лв. |
| 6. | Бонитировка на животни на възраст до 3,5 навършени години | 1,04 лв. |

В случай, че РО кандидатства по т.4 представя в ИАСРЖ копие от зоотехнически сертификат, издадени от съответната РО, одобрена извън територията на Република България

**Свиневъдство**

|  |  |  |
| --- | --- | --- |
| 1. | Контрол на плодовитостта с вписване в регистъра за запложданията и опрасванията (за контролирана свиня-майка годишно) | 2,20 лв. |
| 2. | Контрол на месодайната продуктивност при комерсиалните породи, по признаците, включени в развъдната програма (за контролирана свиня- майка годишно) | 3,05 лв. |
| 3. | Контрол на продуктивните признаци при автохтонните породи | 6,74 лв. |

**Птицевъдство**

|  |  |  |
| --- | --- | --- |
| 1. | Контрол на продуктивните качества, според селекционната програма за всеки вид, порода, линия и хибрид от комерсиалните породи | 0,043 лв. |
| 2. | Контрол на продуктивните качества, според развъдната програма за всеки вид и порода, за националните породи, застрашени от изчезване | 3,50 лв. |

**Коневъдство**

|  |  |  |
| --- | --- | --- |
| 1. | Регистриране на плодовитостта | 2,00 лв. |
| 2. | Определяне на работоспособността: |  |
|  | * за български породи | 136,00 лв. |
|  | * за интродуцирани породи | 86,00 лв. |
| 3. | Контрол на морфологичните белези при автохтонните породи | 16,20 лв. |
| 4. | Бонитировка | 35,00 лв. |

**Пчеларство**

|  |  |  |
| --- | --- | --- |
| 1. | Определяне на силата на пчелното семейство, продуктивност, плодовитост, капацитет | 4,60 лв. |
| 2. | Морфологичен и биометричен анализ | 3,34 лв. |

**Зайцевъдство**

|  |  |  |
| --- | --- | --- |
| 1. | Регистриране на плодовитостта при раждане и отбиване | 2,00 лв. |
| 2. | Контрол на млечната продуктивност на зайкините на 21 ден след раждане | 1,00 лв |
| 3. | Контрол на месодайната продуктивност, по признаците, определени в развъдната програма (на зайкиня-майка годишно) | 2,10 лв. |
| 4. | Бонитировка | 2,00 лв. |

**Кинология**

|  |  |  |
| --- | --- | --- |
| 1. | За контрол на продуктивните качества, според развъдната програма | 5,30 лв. |

**Посочените стойности представляват до 70 % от разходите по т. 7.2., като останалите 30% се заплащат от фермера по банков път или с фактура с прикрепен към нея касов бон.**

**В случай, че се налага редукция на средствата, същата не се отнася за направените разходи по т. 7.2.8. от „Говедовъдство и биволовъдство“, т. 7.2.7. от „Овцевъдство“ и т. 7.2.5. от „Козевъдство“, като те се финансират в пълен размер (70 % от разходите).**

**Подпомагане за дейностите по т. 7.1 и 7.2 за „Овцевъдство“ и „Козевъдство“ се предоставя при следните условия:**

Подпомагане за дейностите по т.7.1 и 7.2 „Овцевъдство“ се предоставя на овце - майки при следните условия:

* възраст до 84 месеца (към 1 март на съответната година)
* на 50 овце – майки : 1 коч (със зоотехнически сертификат)

Подпомагане за дейностите по т.7.1 и т.7.2 „Козевъдство“ се предоставя на кози - майки при следните условия:

* възраст до 108 месеца (към 1 март на съответната година)
* на 50 кози – майки : 1 пръч (със зоотехнически сертификат)

**Преди кандидатстване по дейностите по т. 7.2.8 от „Говедовъдство и биволовъдство“, т.7.2.7. от „Овцевъдство“ и т.7.2.5. от „Козевъдство“, развъдните организации предоставят на ИАСРЖ правилник за осъществяване на дейностите в депата.**

**8.** По т. 7.1 и 7.2 на Раздел І, е допустимо предоставяне на помощ само за извършване на дейност с разплодни животни (линии и хибриди свине и птици), вписани в родословната книга на породата (или зоотехническия регистър за хибридите свине и птици), за която одобрените организация имат разрешение за развъдна дейност. Животните са идентифицирани, в съответствие с приложимото ветеринарно законодателство и са вписани в регистрите по чл. 18, ал. 6 от Закона за животновъдството, поддържани от ИАСРЖ. Качествените показатели на контролираните признаци се определят в лаборатории с подходящо оборудване и капацитет за извършване на анализите за нуждите на селекцията, в които лабораторната техника осигурява окачествяване на показателите, независимо един от друг.

**8.1. Недопустими по т. 7.1 и 7.2 на Раздел І са следните разходи:**

* **представителни разходи;**
* **възстановени средства на ДФ „Земеделие“;**
* **извършени/платени извън отчетния период 01.01. – 31. 12. на съответната година на прилагане на схемата за подпомагане.**

**8.2.Членският внос не е приход по Схемата**

**9.** Подпомагането се предоставя само за извършена конкретна дейност, с конкретно животно.

**10.** Държавен фонд “Земеделие” не предоставя парични средства на одобрените организации, когато:

**а/** имат изискуеми и ликвидни задължения към Фонда, включително по реда на Раздел III, т. 5 от настоящата схема;

**б/** имат изискуеми публични задължения към държавния бюджет, включително към ИАСРЖ;

в/ разрешението за развъдна дейност е изтекло или отнето.

**11.** Документите за предоставяне на паричните средства се подават от одобрените организации/ИАСРЖ, както следва:

**11.1. Документи за първи транш:**

**а/** заявление по образец за кандидатстване за първи транш от развъдната организация/ИАСРЖ, IBAN сметка. Декларира се, че земеделските стопани, с които са сключили договори, имат подадени заявления към развъдната организация/ИАСРЖ за извършване на дейностите по Раздел І, т. 7.1 и по т. 7.2, същите попадат в категория малки и средни предприятия и не са предприятия в затруднено положение; наличие/липса на друго публично финансиране за същите разходи;

**б/** списък по образец на всички регистрирани по Наредба № 3 земеделски стопани по области, сключили договор с одобрената организация/ИАСРЖ. Списъкът се предоставя в ИАСРЖ на хартиен и на електронен носител – във формат Excel и се изпраща служебно на ДФЗ. ДФЗ извършва служебна проверка за регистрацията по Наредба № 3;

**в/** решение на компетентния орган на управление на развъдната организация за ползване на парични средства по помощта;

**г/** разрешение за извършване на дейности на развъдните организации, издадено по реда на чл. 30 „б“ от Закона за животновъдството от министъра на земеделието, храните и горите. Проверката се извършва по служебен ред;

**д/** разпечатка от проверка за наличие или липса на публични задължения към държавния бюджет, от официалната интернет страница на НАП (извършва се служебно).

**е/** разпечатка от служебна проверка за регистрация на развъдната асоциация в Търговски регистър и регистър на юридическите лица с нестопанска цел, на следния адрес:

**https://portal.registryagency.bg/CR/Reports/VerificationPersonOrg**

**11.2. Документи за втори транш:**

**а/** заявление по образец за кандидатстване за втори транш от развъдната организация/ИАСРЖ. Декларира се, че земеделските стопани, с които са сключили договори, имат подадени заявления към развъдната организация/ИАСРЖ за извършване на дейностите по Раздел І, т. 7.1 и по т. 7.2, същите попадат в категория малки и средни предприятия и не са предприятия в затруднено положение; наличие/липса на друго публично финансиране за същите разходи;

**б/** справка, изготвена от ИАСРЖ, която е неразделна част към заявлението по т.11.2., б. „а”, с посочване на: броя животни за дейностите по Раздел І, т. 7.1 и по т. 7.2, съгласно удостоверение по т.11.2., б. „д” на Раздел І от настоящите указания. Справката се изготвя на база представените сключени договори и заявления по т. 11.2. б. „в”;

**в/** списък на подадените заявления (по образец) от земеделските стопани към развъдната организация/ ИАСРЖ и договор, сключен между регистрирания земеделски стопанин и одобрената организация/ИАСРЖ, с приложение към него, в което са описани животните контролирани от развъдната организация/ИАСРЖ за календарната година, за която се предоставя помощта и са посочени конкретните дейности по т.7.1 и т. 7.2 от Раздел I на настоящата схема, които ще се извършват с всяко едно животно. Договорите, заедно с приложенията и списъка с подадените заявления **се представят и се съхраняват в ИАСРЖ за развъдните организации и в МЗм, дирекция „Животновъдство“ за ИАСРЖ.** **Доплащането от страна на фермера се изчислява на база посочените в приложението дейности с конкретните животни**

**г/** удостоверение, издадено от ИАСРЖ на развъдната организация, за липса на задължения към нея. Удостоверенията се предоставят служебно от ИАСРЖ на ДФЗ, като копие се предоставя на развъдната организация;

**д/** удостоверение, издадено от ИАСРЖ на развъдната организация, с посочен брой животни за дейностите, които ще бъдат извършени по т.7.1 и т. 7.2 на настоящия раздел, съобразно подаденият от развъдните организации брой животни. Удостоверенията се предоставят служебно от ИАСРЖ на ДФЗ, като копие се предоставя на развъдната организация. Удостоверението се издава след извършване на проверка от ИАСРЖ за допустимост за подпомагане на конкретното животно по схемата.

**ІІ. РЕД ЗА ПРЕДОСТАВЯНЕ НА ПОМОЩТА**

**1.** Земеделските стопани подават заявление за подпомагане по помощта до одобрена организация в срок до 30 ноември предходната година. С оглед спазване разпоредбите на чл. 6 §2 от Регламент (ЕС) 702/2014 за стимулиращ ефект заявлението трябва да бъде подадено преди работата по проекта или дейността да е започнала. Заявлението за помощ съдържа следната информация: наименованието и размера на предприятието; описание на проекта или дейността, включително съответната начална или крайна дата; местонахождението на проекта или дейността и списък с допустимите разходи

**2.** За определяне на размера на помощта, ежегодно до 15 декември развъдната организация подава в ИАСРЖ заявление (по образец), с указан брой животни, с които ще се извършват дейности по т. 7.1. и 7.2. на Раздел І. В заявлението се включват само животни, включени в регистрите на развъдните стада по чл. 18, ал.6 от Закона за животновъдство. Към заявлението се прилагат: списъкът с подадените заявления за подпомагане по помощта,справка за броя животни по земеделски производители, с които ще се извършват дейностите по т.7.1 и т.7.2 на Раздел І от Схемата по образец на ИАСРЖ; списък на лабораториите, в които ще се извършва анализ на качествените показатели на контролираните признаци, в които лабораторната техника осигурява окачествяване на показателите, независимо един от друг, подписана от ръководителя на развъдната организация на хартиен носител./Когато е приложимо/.

До 30 януари на съответната година, развъдните организации подават в ИАСРЖ: списък на всички регистрирани земеделски стопани по области, сключили договор с развъдната организация по утвърден образец от ИАСРЖ *на хартиен и електронен носител; к*опие на сключените договори между развъдната организация и земеделския производител за извършване на развъдна дейност заверени вярно с оригинала; справка за общия брой животни, с които ще се извършват конкретните дейности по т.7.1 и т.7.2 от Раздел І на Схемата на хартиен и електронен носител /по образец на ИАСРЖ /;

В срок до **20 февруари** на съответната година, ИАСРЖ извършва проверка на подадения брой животни за допустимост за подпомагане по съответната дейност.

Одобрената организация преди кандидатстване подава в ИАСРЖ: списък (по образец на ИАСРЖ) на женските животни (крави, овце – майки и кози – майки) одобрени за производство на мъжки приплоди от висококласни мъжки разплодници; списък (по образец на ИАСРЖ) на млади мъжки животни за тестиране по собствена продуктивност в депо/животновъден обект.

**3.** Одобрената организация/ИАСРЖ кандидатства за предоставяне на средства по помощта в териториалните структури на ДФ „Земеделие” по адреса на седалището си.

**4.** След изчисляване на размера на държавната помощ на база представеното от ИАСРЖ удостоверение, ДФ „Земеделие” и одобрената организация/ИАСРЖ сключват договор за предоставяне средства по помощта в два екземпляра.

**5.** Средствата за помощта се превеждат на два транша.

**6.** Когато сумата на заявените средства надхвърля размера на определения годишен бюджет, ДФЗ определя коефициент на редукция, с който се преизчислява размерът на помощта на всеки заявител.

**7.** ДФ „Земеделие” и ИАСРЖ сключват споразумение по прилагането на помощта преди стартирането на схемата през 2015 г. При промени в указанията за прилагане на схемата се сключва анекс към споразумението.

**8.** ИАСРЖ уведомява Фонда за всички настъпили промени по дейностите на развъдните организации по прилагането на схемата.

**9.** ИАСРЖ упражнява цялостен контрол върху дейностите, свързани с настоящата схема, както и следи за отчитането на развъдните организации, в това число и за представянето на разходооправдателни и платежни документи за направените разходи, във връзка със схемата. Дейността на ИАСРЖ по настоящата схема се контролира от дирекция „Животновъдство“ на МЗм.

**10.** ДФЗ предоставя информация на ИАСРЖ за земеделските стопани по списъка на т. 11.2., на буква „в” от раздел І, в случай че не са регистрирани по Наредба № 3, с цел коригиране на Удостоверението по т.11.2., б. „д“ от Раздел І. След осигуряване достъп на ИАСРЖ до регистъра на МЗм по Наредба 3, тази проверка се извършва от ИАСРЖ.

*(изменение с Решение на УС, Протокол № 181 от 2021 г.)*

**11.** ДФЗ предоставя информация на ИАСРЖ във връзка с получените средства от развъдните организации.

**ІII. КОНТРОЛ И ОТГОВОРНОСТИ**

**1.** На всяко първо число от месеца, развъдната организация предоставя в ИАСРЖ, графици за извършване на контрол на продуктивните качества.

**2.** До 15 декември на предходната година развъдната организация предоставя в ИАСРЖ: списък на подадените заявления (по образец) от земеделските стопани към развъдната организация/ИАСРЖ и справка за броя животни по земеделски стопани, с които ще се извършват дейностите по т.7.1 и т.7.2 от Раздел І от Схемата/по образец на ИАСРЖ/, в това число и за животните, които се подават за първи път за подпомагане по схемата. ИАСРЖ извършва проверка за бащинство, чрез вземане на проби за ДНК анализ на:

**а)** всички мъжки говежди разплодници, включени в случните планове;

**б)** до 5 % от вписаните в главен раздел на родословната книга женски животни от вида „говеда“, навършили 24 месеца, включени за подпомагане за първи път и родени в Р България.

За извършване на ДНК анализ по буква „б“ се вземат проби на случаен принцип, в присъствие на представители на развъдната организация, като в случай, че:

* броят на животните от стадото не надвишава 20, се взимат две проби;
* броят на животните от стадото надвишава 20 се спазва аритметичното правило за закръгляне към по-голямо цяло число.

За извършване на ДНК анализ на мъжки агнета/пръчлета за доказване на произхода, проби се взимат преди постъпването им в депата/животновъдния обект.

**3.** До 31 януари, до 30 юни и до 31 декември на текущата година развъдната организация подава в ИАСРЖ информация (по образец на ИАСРЖ) за служителите, които ще извършват/са извършили дейностите по т. 7.1. и т. 7.2 от Раздел І по схемата, с конкретно посочени образование и квалификация, в т.ч. и за упълномощените лица от развъдната организация. Изискването за подаване на информация относно образование и квалификация на извършващите развъдна дейност от страна на развъдните организации се удостоверява с документи за:

* завършено висше образование (специалност зооинженер/инженер по животновъдство), завършен квалификационен курс в акредитирано учебно заведение или регистриран в МОН обучителен център.

**4.** В срок до 30 април на следващата календарна година, развъдната организация подава в ИАСРЖ отчет за извършената дейност по т.7.1 и т. 7.2 от Раздел І и финансов отчет по образци на ИАСРЖ (приложение), с приложени към него разходооправдателни и платежни документи, доказващи извършването на 100 % от разходите по т. 7.1 и т.7.2, заверени с „вярно с оригинала” от представляващия развъдната организация. При извършване на развъдна дейност от ИАСРЖ се подава отчет в дирекция ”Животновъдство” на МЗм.

**4.1.** Изисквания към Финансовия отчет:

За допустими се считат разходите, извършени за изпълнение на заложените в договора по схемата дейности, изпълнявани в рамките на договорения период (01.01.2022 г.-31.12.2022 г.). Извършените разходи се доказват със съответните разходо-оправдателни документи. Финансовият отчет следва да бъде подписан от Изпълнителен директор/Председател на съответната организация. Всички приложени копия на документи удостоверяващи приход или разход да имат заверка „вярно с оригинала“. Развъдните организации декларират наличието или липсата на регистрация по Закона за данък върху добавена стойност. Опис на документите се представя и в електронен вариант формат EXCEL с разграничаване на сумите с и без ДДС.

Пример за разходо-оправдателни документи за някои от основните дейности посочен в таблицата по долу не е изчерпателен и може да бъде допълван в зависимост от дейностите. Разходооправдателните документи, съдържащи различни разходи (пример материали и услуги), могат да бъдат представени в общ опис.

|  |  |
| --- | --- |
| Видове дейности | Документални доказателства |
| Възнаграждения | * Трудов или граждански договор удостоверяващ участие в дейности по схемата * Сметки за изплатени суми по гр. договор, с рекапитулации показващ разхода на работодателя за осигуровки * Ведомост за заплати със рекапитулация за изплатените суми и начислени осигуровки за сметка на работодател * Банкови бордера * Платежни нареждания * РКО |
| Командировки | * Заповед за командировка съгласно Наредба за командировки, с попълнени всички реквизити. Приложени разходни документи билети, фактури за нощувки, абонаментни карти, пътни книжки, документи за гориво , ГСМ и др. |
| Разходи за външни услуги, закупени материали | * Фактури, според начина на плащане , с фискален бон или пл. нареждане. Приемо-предавателен протокол за приета стоки или услуги ако е приложимо. |
| Приходи от фермери | * Приложение № 2 Опис (във формат EXCEL)на сумите, които следва да се съберат от всеки един земеделски производител с включена колона за бр. животни, и дейности по които участва в схемата. Документи удостоверяващи, че същите са били събрани - фактури с касов бон, или фактура, придружена с банково извлечение за постъпилата сума. Сумите в описа за приходите от ЗП се подават без ДДС. |

**4.2.** ИАСРЖ извършва контрол за допустимите разходи за труд по схемата, които не трябва да надвишават 60% от предоставения ресурс на РО по схемата.

**4.3.** Събраните средства от фермера (под формата на 30% самоучастие) се разпределят, както следва:

• до 60% от събраните средства са допустими за труд, а останалите % за развъдна дейност ;

• разходите за труд се разпределят между трудовите и граждански договори в съотношение 70:30.

**4.4.** По Схемата се допускат до 50% от предоставените средства за дейностите по т. 7.2.8 от „Говедовъдство и биволовъдство“, т. 7.2.7. от „Овцевъдство“ и 7.2.5. от „Козевъдство“ от Раздел І да бъдат разходвани за труд и материали.

**5.** В срок от 01.03. до 25 юни на следващата календарна година Изпълнителната агенция по селекция и репродукция в животновъдството /ИАСРЖ/ извършва проверки на всички развъдни организации, получили помощ за осъществените дейности по т. 7.1 и т. 7.2 от Раздел І, включително и на представения финансов отчет по т.4. на настоящия раздел, както и резултатите от проверка в регистъра на МЗм по Наредба 3 на пререгистрирани или отрегистрирани земеделски стопани, сключили договор със съответната развъдна организация. За резултатите от извършените проверки се попълва контролен лист (по образец на ИАСРЖ) и се съставя протокол в три екземпляра: за проверяваната развъдна организация, ДФ „Земеделие” и ИАСРЖ. Протоколът се изпраща служебно от ИАСРЖ в ДФ „Земеделие” в срок до 30 юни *(изменение с Решение на УС, Протокол № 181/2021)*

**6.** Когато по предходната т. 5 се установи, че има вписвания в родословната книга за извършени дейности по 7.1 и т. 7.2 от Раздел І за по–малък брой животни от заявените, вписванията са непълни, или дейностите не са извършени, както са заявени, средствата по помощта, които съответстват на разликата между заявения брой животни и бройката животни, за които действително са извършени пълни вписания и дейности, подлежат на връщане. При отпадане на животни, се подпомагат реално извършени дейности до отпадането на животното. Отпадналото животно може да бъде заменено с друго животно, с което се извършва развъдна дейност от развъдната организация/ИАСРЖ. Животните, отпаднали през периода 1 декември на предходната до 28 февруари на текущата година се заменят от 01 март на текущата година. Животните отпаднали от 01 март до 30 ноември се заменят периодично в рамките на периода на отпадане.

Това събитие се отразява в подписания протокол по Раздел III, т. 5 на настоящите указания. В случаите, когато не е извършена такава замяна**, неразходваните средства за отпадналия брой животни се възстановяват на ДФ„Земеделие”**.

**6.1.** В случай, че са представени разходооправдателни и платежни документи, доказващи извършването на разходи, покриващи по-малко от 100% от разходите по т.7.1 и т. 7.2 от Раздел І., разликата подлежи на връщане. Вземанията стават изискуеми, ведно със законната лихва от датата на получаване на средствата и развъдната организация, респективно ИАСРЖ възстановява на Фонда надплатената помощ.

**6.2.** В случай, че земеделските стопани не са заплатили разликата от стойността на разходите за извършените услуги по т. 7.1 и т. 7.2 от Раздел І. и получената държавна помощ, развъдната организация, респективно ИАСРЖ, възстановява на Фонда предоставената помощ за земеделския стопанин, заедно със законната лихва от датата на получаването й.

**6.3.** В случай, че земеделският стопанин не е поддържал регистрация по Наредба 3 през съответната година на подпомагане, дейностите на животните се редуцират, в зависимост от периода на извършените услуги по т. 7.2 от Раздел І. (например: в случаите, когато по развъдна програма и съответните изисквания, контролите са извършени през първото полугодие на годината и лицето е имало активна регистрация по Наредба 3, дейностите се зачитат в пълен размер). На възстановяване подлежат сумите, изчислени за дейностите, за съответния брой животни, когато лицето не е имало активна регистрация като земеделски стопанин. В тези случаи, в протокола по т. 5 от настоящия Раздел се включва отделен раздел и се прилагат имената на нерегистрираните стопани *(изменение с Решение на УС, Протокол № 181 от 2021 г.)*

**6.4.** В случаите, когато стадата на подадените от развъдна организация земеделските стопани по т.2 са в ареала на разпространение на съответната порода и впоследствие тези стада са продадени на земеделски стопанин извън ареала, това обстоятелство не се счита за несъответствие с условията по държавната помощ само за стопанската година, в която е осъществена продажбата и развъдната организация не търпи санкция.

**7.** При деклариране на неверни данни или при представяне на неистински документи вземането на Фонда става изискуемо и развъдната организация, респективно ИАСРЖ възстановява на Фонда реално получените средства по помощта, заедно със законната лихва от датата на получаването й.

**8.** ИАСРЖ може по всяко време да извърши контрол върху изпълнение на графиците за контрол на продуктивните качества, както и върху определянето на качествените показатели на признаците в лабораториите.

**9.** ДФ „Земеделие” може по всяко време да изисква информация и документи от развъдните организации и ИАСРЖ във връзка с доказването на извършените дейности по т. 7.1 и т. 7.2 от Раздел І и правомерното използване на средствата по помощта.

**10.** ИАСРЖ упражнява цялостен контрол върху дейностите, свързани с настоящата схема, както и следи за отчитането на представените от развъдните организации документи, в това число и за представянето на разходооправдателни и платежни документи за направените разходи, направени по повод изпълнение на дейностите по схемата. За целта се извършва текущ и последващ контрол, като за резултатите от проверките се попълват контролни листове (по образец на ИАСРЖ).

**10.1.** В случай на сезиране от компетентни контролни органи (в т.ч. и разследващи органи) за нередности в дейността на дадена развъдна организация, се увеличава както обхвата на извършваните проверки от страна на ИАСРЖ, така и честотата на тяхното извършване. В този случай проверките се извършват от ИАСРЖ на всяко тримесечие.

**10.2.** При нарушения, свързани с изпълнението и отчитането на дейностите по настоящите указания и след осъществен контрол от страна на ДФЗ и ИАСРЖ, ДФЗ намалява размера на помощта, съгласно констатираните несъответствия и неизпълнения или издава уведомително писмо, което съдържа мотивиран отказ за изплащане на средствата на помощта по схемата за държавна помощ.

**10.3.** ДФЗ има право по всяко време за срока по договора за предоставяне на помощта да извършва проверки на място за установяване изпълнението по договора.

**10.4.** При констатиране на неизпълнение на поетите от бенефициера ангажименти по схемата за държавна, ИАСРЖ и ДФЗ предоставят официално информация на МЗм с цел предприемане на действия по компетентност.

**11.** Контрол върху развъдната дейност на ИАСРЖ се осъществява от дирекция „Животновъдство“ на МЗм по изготвени правила от нея.

**12.** Предоставените финансови средства по настоящата държавна помощ, имат характер на публично вземане. Принудително събиране на тези средства се осъществява от ДФ “Земеделие“ по реда на ЗПЗП, АПК и ДОПК.

**IV. СРОКОВЕ НА ПОМОЩТА**

**1.** Срок за кандидатстване за І транш: **от 03 юни до 24 юни 2022 г.**

**2.** Срок за сключване на договорите и изплащане на І транш на помощта: **до 08 юли 2022 година, след представяне на отчет за дейността и финансов отчет за 2021 г. в ИАСРЖ/МЗм.**

**3.** Срок за кандидатстване за ІІ транш: **от 22 август до 09 септември 2022 г. след проверка от ИАСРЖ/МЗм на извършените дейности от развъдните организации/ ИАСРЖ и представените финансови отчети за 2022 г.**

**4.** Срок за сключване на анекси и изплащане на помощта за ІІ транш: **до 30 септември 2022 г.**

**5.** Допуска се сключване на договори/анекси и изплащане на помощта и след срока, при възникнали казуси и обстоятелства, изискващи извършване на допълнително обследване допустимостта за подпомагане на съответния бенефициент.

**V. СПАЗВАНЕ НА ПРАВИЛАТА ЗА ДЪРЖАВНИ ПОМОЩИ**

**1.** Помощта съгласно тази схема е вид държавна помощ, предоставена при условията на правото на Европейския съюз.

**2.** Одобрените организации нямат право да предоставят субсидирани услуги на земеделски стопани, които не са малки или средни предприятия по реда на Регламент (ЕС) № 702/2014. При неизпълнение на това задължение помощта става изискуема и подлежи на връщане, заедно със законната лихва от датата на получаването й.

**3.** Одобрените организации нямат право да предоставя субсидирани услуги на земеделски стопани, които не са регистрирани по реда на Наредба №3 от 1999 г. за създаване и поддържане на регистър на земеделските стопани. При неизпълнение на това задължение помощта става изискуема и подлежи на връщане, заедно със законната лихва от датата на получаването й.

**4.** Одобрените организации, респективно ИАСРЖ нямат право да изискват от земеделските стопани да заплащат услугите по т. 7.1 от Раздел І., в случай че относителния дял на подпомагане е 100 %. Развъдните организации имат право да изискват от земеделските стопани да заплащат само разликата от стойността на разходите за извършените услуги по т. 7.1 и т. 7.2 от Раздел І. и получената държавна помощ.

**5.** Помощта, съгласно чл.1, § 5, буква „а“ на Регламент (ЕС) 702/2014 не се прилага, в случаите, когато не са изключени изрични плащания на индивидуална помощ в полза на предприятие-обект на неизпълнено разпореждане за възстановяване в следствие на предходно решение на Комисията, с което дадена помощ се обявява за неправомерна и несъвместима с вътрешния пазар.

Помощта съгласно чл.1, § 5, буква „б“ на Регламент (ЕС) 702/2014 не се прилага, в случаите на помощ ad hoc в полза на предприятие - обект на неизпълнено разпореждане за възстановяване в следствие на предходно решение на Комисията, с което дадена помощ се обявява за неправомерна и несъвместима с вътрешния пазар.

**6.** Помощта не се предоставя за предприятия, които са в затруднено положение, съгласно чл.2, § 14 от Регламент (ЕС) 702/2014.

**7.** Съгласно изискванията на чл. 6 §2 от Регламент (ЕС) 702/2014 за стимулиращ ефект, бенефициерът на помощта, членуващ в развъдната организация, респективно ИАСРЖ, на когото ще бъдат предоставени услугите по Раздел І, т.7 подава писмено заявление за помощта до одобрената организация преди работата по проекта или дейността да е започнала. Заявлението за помощ съдържа следната информация: наименованието и размера на предприятието; описание на проекта или дейността, включително съответната начална или крайна дата; местонахождението на проекта или дейността и списък с допустимите разходи.

**8.** Одобрените организации, респективно ИАСРЖ нямат право да ползва друго публично финансиране за услугите по т.7, Раздел I за периода, за който се подпомага съгласно тази схема. Когато развъдните организации/ИАСРЖ кандидатства за друго публично финансиране, уведомяват Фонда. Подпомагането по реда на тази схема се прекратява от датата на получаване на друго публично финансиране. Публично финансиране означава както средства от държавния бюджет, така и средства от бюджета на Европейския съюз, независимо от органа, който ги предоставя. В случай на двойно финансиране, настоящата помощ става изискуема и подлежи на възстановяване, заедно със законната лихва от датата на получаването й. За да не бъде допуснато двойно финансиране с публични средства, се осъществява следният контрол: Преди предоставяне на помощта, ще бъде поискана официална информация от компетентните дирекции в Министерство на земеделието относно друго публично финансиране за същите разходи. При положение, че е предвидено подобно финансиране, ще бъде направена справка за всеки получател на помощта.

**9.** При подпомагане при условията на тази схема не се допуска промяна както по-отношение на субектите, които се подпомагат, а именно земеделските стопани, така и по отношение на субектите, на които се изплащат паричните средства, а именно одобрените организации. Договорите между земеделските стопани и одобрените организации не могат да се променят по време на предоставяне на помощта по начин, който да променя параметрите на предоставената помощ, а именно страни по договора, брой животни и извършвани дейности. Съответно договорът между Фонда и одобрената организация/ИАСРЖ не може да се променя по отношение на страни по договора и извършвани дейности, включително не са допустими прехвърляния на права и задължения по него от развъдната организация/ИАСРЖ на други субекти. В случай на неправомерно изменение на договорите помощта става изискуема и подлежи на връщане, заедно със законната лихва от датата на получаването й.

**10.** Помощта, съгласно тази схема може да се натрупва с:

- всякаква друга държавна помощ, доколкото тези мерки се отнасят до различни установими допустими разходи;

- всякаква друга държавна помощ във връзка със същите допустими разходи, които частично или напълно се припокриват, само ако това натрупване не води до надвишаване на най-високия интензитет на помощта или размер на помощта, приложими за тази помощ по силата на настоящия регламент;

- с помощ de minimis за едни и същи допустими разходи, ако в резултат на това натрупване интензитетът на помощта или размерът на помощта не превишава стойностите, определени в Регламент (ЕС) №702/2014 г.

**11.** С цел недопускане на превишаване на максималния интензитет на помощта, посочен в т. 5. от Раздел І Общи условия, се въвежда следния механизъм за контрол: преди началната дата на прилагане на схемата ще се изисква официална информация от компетентните дирекции в Министерство на земеделието, прилагащи схеми и мерки за подпомагане с публични средства, предвидено ли е подпомагане за създаване и поддържане на родословна книга и определяне на генетичните качества на животните. При условие, че е предвидено такова, МЗм уведомява ДФЗ, като ДФЗ следва да направи проверка за всеки земеделски стопанин, кандидатстващ по схемата на държавна помощ.

**12.** При подпомагане при условията на тази схема не се допуска промяна по отношение на субектите, които се подпомагат. Договорът между Фонда и одобрената организация, респективно ИАСРЖ, не може да се променя по отношение на страни по договора, включително не са допустими прехвърляния на права и задължения по него.

**13.** Публикуване и информация

Във връзка изпълнение на изискванията на чл. 9 от Регламент 702/2014 г. Публикуване и информация, и към настоящия момент на  уебсайта на МЗм се поддържа актуален списък на държавните помощи, съдържащ информация за видовете помощи, период на подпомагане, правно основание, цел, форма и интензитет на помощта, както и препращане към официалния уебсайт на Комисията, където са публикувани всички държавни помощи (обобщена информация, в случаите на помощи освободени от нотификация, или решенията на ЕК относно съвместимостта с правилата за държавни помощи).

На уебсайта на предоставящия орган на държавни помощи в земеделието - Държавен фонд „Земеделие” се публикуват указания за прилагане на всички държавни помощи в земеделието, попадащи в обхвата на груповото освобождаване, минималните помощи и други данни, необходими за наблюдението и прозрачността на държавните помощи.

**14.** Наблюдение

Във връзка с изпълнение на изискванията на чл. 13 от Регламент 702/2014 г. Наблюдение, за поддържане на подробни записи с информация и подкрепяща документация, чрез която може да се установи изпълнението на всички условия, определени в регламента, в МЗм се съхранява официална документация и информация относно изпратените уведомления до Европейската комисия, решенията на ЕК за схемите за държавна помощ, помощите, попадащи в обхвата на групово освобождаване, минималните помощи и други данни, необходими за наблюдението и прозрачността на държавните помощи.

Подробните записи с информация и подкрепяща документация, чрез които може да се установи изпълнението на всички условия, определени в Регламент (ЕС) №702/2014 г. се съхраняват за период от 10 години от датата на предоставяне на последната помощ по схемата за помощ.

В ДФ ”Земеделие” се съхраняват документите по Раздел І, т. 11.1., т. 11.2. (с изключение на буква „в”), договорите по Раздел ІІ, т. 4. от настоящите указания за предоставяне на помощта.

В ИАСРЖ се съхраняват документите по Раздели І, т. 11.2, буква „в”, Раздел ІІ, т.1 и 2, Раздел III, т.4. и т. 5.

**15.** Администратор

В съответствие с чл. 10 от Закона за държавните помощи ДФ “Земеделие“ е администратор на помощта по отношение на управлението и предоставянето й. В съответствие с чл. 8, ал. 2 от Закона за държавните помощи дейностите по уведомяване, докладване и комуникация с Европейската комисия, се осъществяват от министъра на земеделието, храните и горите.

**За МЗм: (П) За ДФ ”Земеделие”: (П)**

**Заместник-министър: Изпълнителен директор:**

**Стефан Бурджев: Николай Каварджиклиев**

***Приложение към раздел ІІІ точка 4. от Указанията***

ОТЧЕТ ЗА ИЗВЪРШЕНАТА ДЕЙНОСТ ПО Т.7.1 И Т. 7.2 НА СХЕМАТА

ЗА ДЪРЖАВНА ПОМОЩ ЗА СЪЗДАВАНЕ И ПОДДЪРЖАНЕ НА РОДОСЛОВНА КНИГА И ЗА ОПРЕДЕЛЯНЕ ПРОДУКТИВНОСТТА И ГЕНЕТИЧНИТЕ КАЧЕСТВА НА ЖИВОТНИТЕ

По т. 7.1 на Раздел І, Отчетът най-малко съдържа:

1.Общ брой животни вписани в родословната книга и регистъра( за свинете и птиците) на породата и хибрида(за свинете и птиците) за изминалата година.

2.Брой животни вписани в Главен раздел на родословната книга, регистъра( за свинете и птиците)на породата и хибрида(за свинете и птиците) за изминалата година .

3.Брой животни вписани в Допълнителен раздел на родословната книга и регистъра(за свинете и птиците) на породата и хибрида(за свинете и птиците) за изминалата година.

4.Брой на напусналите фермери и животни за изминалата година.

6.Брой животни със издадени - зоотехнически сертификати за изминалата година.

По т. 7.2 на Раздел І, Отчетът най- малко съдържа, когато е приложимо:

1.Брой животни, с които се осъществява контрол на продуктивността и генетичните качества за изминалата година.

2.Брой животни, разпределени по методи и средни показатели на признаците на млечната продуктивност за породата по развъдната Ви програма за изминалата година.

3.Брой животни и средни показатели на признаците на репродуктивната способност за породата по развъдната Ви програма за изминалата година.

4.Брой животни и средни показатели на признаците на месодайната продуктивност за породата(а за свинете и за хибрида) по развъдната Ви програма за изминалата година.

5.Брой животни и средни показатели на признаците на вълнодайната продуктивност за породата по развъдната Ви програма за изминалата година.

6.Брой животни и средни показатели на признаците на работоспособността за породата по развъдна програма за изминалата година.

7.Брой животни и средни показатели на признаците на яйценосната продуктивност за породата, хибрида по развъдна програма за изминалата година.

8.Брой пчелни семейства и средни показатели на силата на пчелното семейство, продуктивност, плодовитост, капацитет, морфологичен и биометричен анализ за породата по развъдна програма за изминалата година.

8.Брой животни и средни показатели на морфологичните признаци за породата по развъдна програма за изминалата година(само за автохтонните породи).

9.Брой животни и средни показатели на продуктивните качества на кучетата за породата по развъдна програма за изминалата година.

10. Брой бонитирани говеда, биволи, овце , кози, коне и зайци за изминалата година.

11.Брой крави по категории с направена линейна оценка за изминалата година.

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| ***Приложение 1***  **ФИНАНСОВ ОТЧЕТ** | | | | | | | | | |
| за извършените разходи за дейности по схемата за Държавна помощ "Схемата за държавна помощ за създаване и поддържане на родословна книга и за определяне продуктивността и генетичните качества на животните" и получени доплащания от фермерите | | | | | | | | | |
| **на Развъдна организация ..........................................................................................................** | | | | | | | | | |
| за периода 01.01-31.12.………… г. | | | | | | | | | |
|  |  | |  | |  | |  | |  |
|  | I. ПРИХОДИ | |  | |  | | | | |
| под-§§ | **Н А И М Е Н О В А Н И Е Н А П Р И Х О Д И Т Е** | | **брой на отчетните документи** | | **СТОЙНОСТ в лв.** | | | **вид на отчетните документи /извлечение от банкови сметки за постъпили суми от фермери, извлечение от каса, ПКО/** | |
| 1 | 2 | | 3 | | 4 | | | 5 | |
| **Приходи** | | |  | |  | | |  | |
|  | субсидия от ДФ "Земеделие" | | Х | |  | | |  | |
|  | доплащане от фермери за извършени дейности по Схемата за държавна помощ | |  | |  | | |  | |
|  | други приходи | |  | |  | | |  | |
|  | ОБЩО ПРИХОДИ : |  |  | | 0 | | |  | |
|  |  |  |  | |  | | |  | |
|  | **II. РАЗХОДИ** | **брой служители** | **брой отчетни документи** | | **СТОЙНОСТ в лв.** | | | **вид на отчетните документи / сметка за изплатени суми, ведомост за заплати, с приложени РКО, платежни нареждания, и др./** | |
|  | **НАИМЕНОВАНИЕ НА РАЗХОДИТЕ** |  |  | |  | | |  | |
| 1 | 2 | 3 | 4 | | 5 | | | 6 | |
| **Заплати и възнаграждения за персонала** | |  |  | |  | | |  | |
|  | заплати и възнаграждения на персонала нает по ***трудови правоотношения (брутно)*** |  |  | |  | | |  | |
|  | за персонала по ***извънтрудови правоотношения (граждански договори)*** |  |  | |  | | |  | |
|  | ***обезщетения*** за персонала, с характер на възнаграждение |  |  | |  | | |  | |
|  | ***други***плащания и възнаграждения |  |  | |  | | |  | |
|  | |  |  | |  | | |  | |
| **Осигурителни вноски от работодатели за ДОО, ЗО, ДЗПО по трудови правоотношения** | | Х |  | |  | | |  | |
| **Осигурителни вноски от работодатели за ДОО, ЗО, ДЗПО по граждански договори** | |  |  | |  | | |  | |
| **Издръжка** | |  | **брой отчетни документи** | | **СТОЙНОСТ в лв.** | | | **ОТЧЕТНИ ДОКУМЕНТИ /РКО, платежни нареждания,с приложени фактури, командировачни заповеди с приложените към тях документи др./** | |
| **1** | **2** | | **3** | | **4** | | | **5** | |
|  | **Материали в т. ч.** | |  | |  | | |  | |
|  | - канцеларски материали | |  | |  | | |  | |
|  | - клещи | |  | |  | | |  | |
|  | - ушни марки | |  | |  | | |  | |
|  | - консервант | |  | |  | | |  | |
|  | - мобилни апарати | |  | |  | | |  | |
|  | - консумативи и резервни части за хардуер | |  | |  | | |  | |
|  | - други резервни части | |  | |  | | |  | |
|  | - млекомери | |  | |  | | |  | |
|  | - други материали | |  | |  | | |  | |
|  | **Вода** | |  | |  | | |  | |
|  | **Горива** | |  | |  | | |  | |
|  | **Енергия** | |  | |  | | |  | |
|  | **Разходи за *външни услуги, в т. ч.*** | |  | |  | | |  | |
|  | - изследване на проби | |  | |  | | |  | |
|  | - отпечатване на развъдна документация | |  | |  | | |  | |
|  | - обработка на данни | |  | |  | | |  | |
|  | - копирни услуги | |  | |  | | |  | |
|  | - счетоводни услуги | |  | |  | | |  | |
|  | - ремонт на МПС | |  | |  | | |  | |
|  | - телекомуникационни и пощенски | |  | |  | | |  | |
|  | - поддръжка на софтуер | |  | |  | | |  | |
|  | - поддръжка на хардуер | |  | |  | | |  | |
|  | - други услуги # | |  | |  | | |  | |
|  | **Разходи за наеми** | |  | |  | | |  | |
|  | **Текущ ремонт** | |  | |  | | |  | |
|  | **Платени данъци, мита и такси (без осигурителни вноски )** | |  | |  | | |  | |
|  | Командировки ***в страната*** | |  | |  | | |  | |
|  | Командировки ***в чужбина*** | |  | |  | | |  | |
|  | Разходи за ***застраховки*** | |  | |  | | |  | |
|  | Разходи за глоби, неустойки, наказателни лихви и съдебни обезщетения | |  | |  | | |  | |
|  | Други разходи, некласифицирани в другите параграфи и подпараграфи за издръжка # | |  | |  | | |  | |
| **Придобиване на дълготрайни материални активи** | | | |  |  |  | | |  |
|  | Придобиване на ***компютри и хардуер*** | |  | |  | | |  | |
|  | Придобиване на ***друго оборудване, машини и съоръжения*** | |  | |  | | |  | |
|  | Придобиване на ***транспортни средства*** | |  | |  | | |  | |
|  | Придобиване на ***стопански инвентар*** | |  | |  | | |  | |
|  | Придобиване на ***други ДМА*** | |  | |  | | |  | |
| **Придобиване на нематериални дълготрайни активи** | | | |  |  |  | | |  |
|  | придобиване на ***програмни продукти*** | |  | |  | | |  | |
|  | придобиване на ***други*** нематериални дълготрайни активи | |  | |  | | |  | |
| **Други капиталови разходи, невключени в изброените позиции #** | | |  | |  | | |  | |
| *99-99* | **II. ОБЩО РАЗХОДИ :** | | |  |  | 0 | | |  |
|  |  | | |  |  |  | | |  |
| ***Забележка:*** | | | |  |  |  | | |  |
|  |  | | |  |  |  | | |  |
| **# Редът други разходи, невключени в изброените позиции се разшифрова** | | | |  |  |  | | |  |

Подпис:

Изпълнителен директор/Председател

***Приложение № 2***

Опис на приходите от земеделски производители

|  |  |  |  |  |  |  |  |
| --- | --- | --- | --- | --- | --- | --- | --- |
| № по ред | ЗП Име | Дължима сума по схемата | Платена в брой | | Платена по банков път | | |
|  |  |  | Фактура №/дата  с касов бон | сума | По фактура №/дата | сума | Б.бордеро дата |
| 1 |  |  |  |  |  |  |  |
| 2 |  |  |  |  |  |  |  |